Številka: 35448-46/2023-2570-15

Datum: 10. 4. 2025

**Č I S T O P I S I Z R E K A**

**O K O L J E V A R S T V E N E G A D O V O L J E N J A**

1. Upravljavcu Javno podjetje Komunala Vodice, d.o.o., Kopitarjev trg 1, 1217 Vodice (v nadaljevanju upravljavec), se izda okoljevarstveno dovoljenje glede emisij v vode za obratovanje male komunalne čistilne naprave VODICE zmogljivosti 1350 populacijskih ekvivalentov (PE) (v nadaljevanju: naprava), ki se nahaja na zemljišču v k.o. 1741 Vodice na parc. št. 1128, 112/1 in 1121/1, pod naslednjimi pogoji:
2. Prečiščene komunalne odpadne vode se iz naprave iz iztoka na mestu, določenem z D96/TM koordinatama e = 461448 in n = 116300, ki se nahaja na parceli št. 1125/1 v k.o. 1741 Vodice, odvajajo posredno v podzemne vode, pri čemer je:

* največja letna količina komunalne odpadne vode 74.095 m3,
* največja dnevna količina komunalne odpadne vode 203 m3 ter
* največji 6-urni povprečni pretok na iztoku iz naprave 4,0 l/s.

1. Upravljavec naprave mora zagotavljati izvajanje obratovalnega monitoringa odpadnih voda. Meritve za napravo z zmogljivostjo 1350 PE morajo biti izvedene vsako leto z vzorčenjem najmanj 3, 6-urnih vzorcev na iztoku iz naprave na merilnem mestu MM1, določenim z D96/TM koordinatama e = 461490 in n = 116341 na zemljišču v k.o. 1741 Vodice parc št. 1128. Upravljavec mora zagotoviti merjenje parametrov ter zagotavljati, da v Tabeli 1 predpisane mejne vrednosti za parametre niso presežene.

Tabela 1

|  |  |  |
| --- | --- | --- |
| Parameter | Izražen kot | Mejna vrednost (mg/l) |
| Kemijska potreba po kisiku (KPK) | O2 | 150 |
| Biokemijska potreba po kisiku (BPK5) | O2 | 30 |

1. V sklopu izvajanja obratovalnega monitoringa mora upravljavec poleg vzorčenja na iztoku iz naprave zaradi izračuna učinka čiščenja zagotavljati tudi vzorčenje odpadne vode na vtoku na napravo na merilnem mestu MM2, določenem z D96/TM koordinatama e = 461496 in n = 116354, na zemljišču v k.o. 1741 Vodice parc. št. 1128, in določanje vsaj parametrov kemijska potreba po kisiku (KPK).
2. Upravljavec mora imeti poslovnik za obratovanje naprave in mora zagotoviti vodenje obratovalnega dnevnika.
3. Upravljavec mora za izvajanje obratovalnega monitoringa odpadnih voda zagotoviti stalni merilni mesti MM1 in MM2, ki sta dovolj veliki in dostopni ter opremljeni tako, da je meritve mogoče izvajati merilno neoporečno, tehnično ustrezno, brez nevarnosti za izvajalca meritev in kjer je ob vsakem času možen odvzem reprezentativnega vzorca surove odpadne vode na vtoku na čistilno napravo in prečiščene odpadne vode pred iztokom iz čistilne naprave v vode.
4. Upravljavec mora poročilo o obratovalnem monitoringu odpadnih voda predložiti Agenciji Republike Slovenije za okolje vsako leto najpozneje do 31. januarja za preteklo leto. Obratovalni monitoring odpadnih voda sme opravljati samo pooblaščeni izvajalec obratovalnega monitoringa.
5. Črtano.
6. Upravljavec mora zagotoviti, da se blato, ki nastaja pri obratovanju naprave, obdela na ustrezno opremljeni komunalni čistilni napravi.

1. Upravljavec mora ob izpadu naprave ali ob kakršnikoli okvari v delovanju, ki bi lahko povzročila čezmerno obremenitev odpadne vode na iztoku iz naprave, to takoj prijaviti inšpekciji, pristojni za varstvo okolja ter sam takoj začeti izvajati ukrepe za odpravo okvare ter zmanjšanje in preprečitev nadaljnjega čezmernega obremenjevanja.
2. Upravljavec mora izvajati nadzor nad delovanjem ponikovalne lagune tako, da enkrat na tri mesece izvaja pregled ter ob ugotovljeni nezadostni ponikovalni sposobnosti zagotovi obnovitev peščenega ali polnilnega sloja.
3. Upravljavec mora po prenehanju obratovanja naprave zagotoviti preusmeritev komunalnih odpadnih voda iz kanalizacijskega sistema na drugo komunalno čistilno napravo, ki bo zagotavljala ustrezno čiščenje ter preprečiti iztok neprečiščenih komunalnih odpadnih voda iz naprave, izprazniti, očistiti objekte, cevovode in tehnološke enote naprave, z območja naprave ustrezno odstraniti vse odpadke in vse morebitne neporabljene kemikalije, nastalo blato pa odpeljati na nadaljnjo obdelavo na ustrezno opremljeno komunalno čistilno napravo.
4. V tem postopku stroški niso nastali.

**O b r a z l o ž i t e v**

Čistopis izreka je izdelan v skladu s 107. členom Zakona o varstvu okolja (Uradni list RS, št. 44/22, 18/23 – ZDU-78/23 – ZUNPEOVE, 23/24 in 21/25 – ZOPVOOV) in sicer na podlagi sledečih odločb:

* Okoljevarstveno dovoljenje št. 35441-23/2016-3 z dne 21. 7. 2016 in
* Odločba o spremembi okoljevarstvenega dovoljenja št. 35448-46/2023-2570-12 z dne 25. 2. 2025.

Damjana Hriberšek

višja svetovalka II

Vročiti:

* stranki – osebno elektronsko
* Inšpektorat Republike Slovenije za okolje in energijo, Inšpekcija za okolje, Dunajska cesta 56, 1000 Ljubljana – navadno elektronsko na gp.irsoe@gov.si

Objaviti na:

* osrednjem spletnem mestu državne uprave.